แฟนปวดหลังช่วงล่างแถวๆบั้นเอวกับสะโพก ไม่ทราบว่าที่แฟนปวด มันเป็นแวดแบบผู้หญิงตั้งครรภ์ป่ะครับ หรือปวดด้วยสาเหตุอะไร ตอนนี้ปวดจนบ้างครั้งไม่อยากก้มหรือนั่งนานๆเลยครับ ก่อนหน้านี้มีอะไรกันวันที่25 มิ.ยแบบสอดใส่1นาทีแต่ไม่หลั่งในครับ ไม่ได้ป้องกัน ตอนนี้สับสนมากครับ เคยตรวจครรภ์ไปแล้ว1รอบ ขึ้น1ขีดก่อนวันที่15 มิ.ย ครับ แล้วก็ประจำเดือนมาในวันนั้น ผลสรุปก็คือไม่ตั้งครรภ์แล้วใช่ป่ะครับ แล้ววันอาทิตย์ที่ 5 ก.ค สามารถตรวจได้เลยป่ะครับ เพราะตอนนี้นับจากมีอะไรกันก็แค่10วันเอง หรือต้องรอ14วันครับ ถึงจะตรวจได้
สวัสดีค่ะ Boomshsอาการปวดหลังส่วนล่างตรงบั้นเอวและสะโพกนั้น ไม่ได้เป็นอาการที่บ่งบอกถึงการตั้งครรภ์ค่ะ หากอาการปวดนั้นสัมพันธ์กับการมีเพศสัมพันธ์โดยตรงอาจจะนึกถึงสาเหตุเช่น มีเยื่อบุโพรงมดลูกเจริญผิดที่ อวัยวะภายในอุ้งเชิงกรานอักเสบ ถุงน้ำในรังไข่ เนื้องอกมดลูก หรือเนื้องอกที่ปากมดลูกได้ ควรไปพบแพทย์เพื่อตรวจให้แน่ชัดว่าเกิดจากสาเหตุใดส่วนจะตั้งครรภ์หรือไม่นั้น หากมีเพศสัมพันธ์แบบสอดใส่ไม่ได้ป้องกัน แม้ไม่นานมากก็ยังมีโอกาสตั้งครรภ์ได้ ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากได้ตรวจในช่วงเวลาดังกล่าวแล้ว ให้ผลลบ แต่ยังไม่แน่ใจ หรือว่ายังมีอาการผิดปกติอย่างต่อเนื่อง ให้ไปพบแพทย์เพื่อยืนยันผลและตรวจหาสาเหตุอื่นๆดังกล่าวไปร่วมด้วยในขณะนี้ ควรงดการมีเพศสัมพันธ์ไปก่อน งดยกของหนัก กินยาแก้ปวดเพื่อบรรเทาอาการได้